
Acatistul Sfinţilor mărturisitori Visarion, Sofronie şi Oprea (al 
doilea acatist) 
(21 octombrie) 


Sfinţii cuvioşi mărturisitori ardeleni Visarion şi Sofronie şi Sfântul mucenic Oprea 
împreună cu Sfinţii preoți mărturisitori loan din Galeş şi Moise Măcinic din Sibiel 
(21 octombrie): 


https://www.academia.edu/44451129/Sfin % C5 % A3ii_cuvio o C5 9% 9Fi_m % C4% 83rturisit 
ori_ardeleni_Visarion_% C59%9Fi_Sofronie_% C5%9Fi_Sf% C3% A?2ntul_mucenic_Oprea 


%C39o AEmpreun % C4% 83_cu_Sfin % C5% A3ii_preo o C5% A3i_m % C4% 83rturisitori 
Ioan _ din Gale%C5%9F _ 9% C5%9Fi Moise M%C4% 83cinic_ din Sibiel 21 octombrie 


https://archive.org/details/sfintii-cuviosi-marturisitori-ardeleni-v 


https://www.slideshare.net/steaemy1/sf-mart-transil 


2 5 e 


Materiale despre Sfinţii cuvioşi mărturisitori ardeleni Visarion şi Sofronie şi Sfân- 
tul mucenic Oprea împreună cu Sfinţii preoţi mărturisitori loan din Galeş şi Moise 
Măcinic din Sibiel: 


rturisitori+ardeleni+ 

risitori+ 


&&& 
prăznuire la 21 octombrie 


Visarion, Sofronie şi Oprea sunt Sfinţii apărători ai Ortodoxiei în Ardeal. Stăpâ- 
nirea habsburgică intenţiona o introducere forţată a catolicismului, dar s-a lovit de 
o rezistenţă neclintită a credinţei strămoşeşti autohtone. Au fost hărțuiri aprige 
uneori, până la jertfele muceniceşti. 


După obişnuitul început se zice: 


Tropar (glas 1): Luptătorilor pentru Ortodoxie, ca nişte îngereşti trâmbiţe aţi în- 
viorat în suflete îndrăznirea mărturisirii dreptei credinţe şi, ca nişte înţelepţi pro- 
povăduitori, pe popor l-aţi hrănit cu dreaptă şi luminată învăţătură. Mari au fost 
ostenelile lucrării voastre, mare şi osârdia propovăduirii, mare a fost şi rodul luptei 
voastre drepte, pururea pomeniţilor ostaşi ai lui Hristos. 


Troparul Invierii, al Născătoarei de Dumnezeu: „Gavriil zicând ţie, Fecioară, «Bu- 
cură-te...” (glasul 1) 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Apoi: 


Condacul 1 

Fericiţilor fii ai neamului şi pământului românesc, moştenitorii curaţi ai credinţe 
strămoşeşti, pe voi, care şi muceniceşte credincioşia v-aţi arătat, după cuviinţă vă 
cinstim: Bucuraţi-vă, fericiţilor fii ai Sfintei credinţe strămoşeşti! 


Icosul 1 

Nu au înţeles mulți că pământul şi neamul românesc sunt totuna cu trupul în care 
sufletele şi inimile noastre trăiesc, Biserică sfântă, uşa deschisă spre Cer, scara pe 
care coboară Însuşi Dumnezeu şi noi urcăm la El. 

Bucuraţi-vă, sfinţilor născuţi din trupul pământului românesc; 

Bucuraţi-vă, moştenitorii Credinței strămoşeşti; 

Bucuraţi-vă, cei crescuţi din sămânţa cea bună; 

Bucuraţi-vă, cei însămânţaţi în pământul cel roditor; 

Bucuraţi-vă, grâul curat din țarina lui Hristos; 

Bucuraţi-vă, comorile cele dezgropate; 

Bucuraţi-vă, mărgăritarele cele arătate; 

Bucuraţi-vă, talanţii înmulţiţi; 

Bucuraţi-vă, credincioşie de fii prea iubiţi; 

Bucuraţi-vă, ostăşie de bărbăţie sfântă; 

Bucuraţi-vă, neînfricată virtute; 

Bucuraţi-vă, fericiţilor fii ai Sfintei credinţe strămoşeşti! 

Condacul al 2-lea 

Sfinte Visarioane cel cu dorul dumnezeiesc, Sfinte Sofronie cel blând, Sfinte Oprea 
cel iute şi aprins, şi încă mulţi alţii, credincioşi adevăraţi, cu toţii credinţa străbună 
aţi apărat, în cântarea de: Aliluia! 


Icosul al 2-lea 

În Ardealul cuprins de străini, o „altă” credinţă se încerca să se aducă, pe care su- 
fletul şi inima românească nu o puteau primi, având sfinţenia strămoşească pece- 
tluită pe veci: 

Bucuraţi-vă, fiii vrednici ai neamului; 

Bucuraţi-vă, fiilor credincioşi ai sfinţeniei moștenite; 

Bucuraţi-vă, virtutea moşilor-strămoşilor; 

Bucuraţi-vă, flori de pe mormintele străbunilor; 

Bucuraţi-vă, pomi crescuţi din osemintele străvechi; 

Bucuraţi-vă, roade cu chipurile lor reînviate; 

Bucuraţi-vă, seminţe de țarină românească; 

Bucuraţi-vă, şi secerătorii cei ostenitori; 

Bucuraţi-vă, şi secerătorii ce aleg neghina; 

Bucuraţi-vă, aleşii de la „răscrucile de vremi”; 

Bucuraţi-vă, lucrătorii de taină ai lui Dumnezeu; 

Bucuraţi-vă, fericiţilor fii ai Sfintei credinţe strămoşeşti! 


Condacul al 3-lea 

Străina stăpânire prigoană aprigă a pornit împotriva credinţei împământenite, şi 
multe dureri peste tot a pricinuit, dar voi, sfinţilor, în nădejdea lui Hristos nu aţi 
slăbit, cântând: Aliluia! 


Icosul al 3-lea 

Aşa voi, Sfinților, Visarioane, Sofronie şi Oprea şi mulți alții, din tăcere aţi ieşit la 
mărturisirea credinţei străbune, de la un capăt la altul Țara colindând. 
Bucuraţi-vă, mărturisitorii întregului Ardeal; 

Bucuraţi-vă, neobosiţi propovăduitori apostoleşti; 

Bucuraţi-vă, că pe toţi i-aţi îndemnat la „credincioşie neabătută”; 
Bucuraţi-vă, apărătorii Locaşurilor sfinte; 

Bucuraţi-vă, apărătorii Bisericilor străvechi; 

Bucuraţi-vă, ocrotitorii tradiţiilor sfințite; 

Bucuraţi-vă, ocrotitorii obiceiurilor bune împământenite; 
Bucuraţi-vă, port românesc în toate; 

Bucuraţi-vă, port românesc, de la îmbrăcăminte şi grai; 

Bucuraţi-vă, frumuseţea românească; 

Bucuraţi-vă, podoaba strămoşească; 
Bucuraţi-vă, fericiţilor fii ai Sfintei credinţe strămoşeşti! 


Condacul al 4-lea 
Ca şi proorocii cei mari, Ilie, leremia şi loan Botezătorul, şi voi „grăitorii credinţei 
729) 


străbune” v-aţi făcut, cu înfricoşare şi mustrare pentru toți care „uită” şi se leapădă 
de dreapta credincioşie şi de cântarea de: Aliluia! 


Icosul al 4-lea 

Ca şi poporul evreu de demult, şi poporul românesc prin voi a fost apărat de „min- 
cinoasele vrăjmăşii străine”, care credinţa de neam au vrut să o strice, şi aşa Sfinţi 
apărători v-aţi făcut. 

Bucuraţi-vă, proorocie apostolească; 

Bucuraţi-vă, noul chip de credincioşie creştină; 

Bucuraţi-vă, că nu v-aţi temut de stăpânirile rele; 

Bucuraţi-vă, că pentru Hristos pe toate le-aţi jertfit; 

Bucuraţi-vă, că aţi trecut prin toate primejdiile de moarte; 

Bucuraţi-vă, că v-aţi pus viaţa pentru turma lui Hristos; 

Bucuraţi-vă, că aţi strigat tare la „lupii răpitori”; 

Bucuraţi-vă, că aţi strigat să vă audă toţi; 

Bucuraţi-vă, că s-au înspăimântat cei vicleni; 

Bucuraţi-vă, că au fugit de voi cei ucigaşi; 

Bucuraţi-vă, că aşa aţi biruit „sălbăticiunea” cea ascunsă; 

Bucuraţi-vă, fericiţilor fii ai Sfintei credinţe strămoşeşti! 


Condacul al 5-lea 

Poporul înfricoşat de stăpânirea străină nemiloasă avea nevoie de întărire şi încu- 
rajarea voastră sfântă, şi aşa cu toţii s-au strâns în nădejdea cea mare şi cântarea de: 
Aliluia! 


Icosul al 5-lea 

Aşa, voi sfinţilor, fini cei viteji v-aţi dovedit, următorii virtuților străbune, care pă- 
mântul şi neamul au apărat şi le-au păstrat prin vitregiile vremurilor furtunoase. 
Bucuraţi-vă, bărbăţie de neam strămoşesc; 

Bucuraţi-vă, cinstea străbună nepătată; 

Bucuraţi-vă, vitejia străveche reînviată; 

Bucuraţi-vă, zugravii icoanei pământene; 

Bucuraţi-vă, zugravii icoanei strămoşeşti; 

Bucuraţi-vă, zugravii icoanei sfinţeniei româneşti; 

Bucuraţi-vă, sânge de neam curat; 

Bucuraţi-vă, fii de vrednici părinți; 

Bucuraţi-vă, cei aleşi tocmai la vremuri grele; 
Bucuraţi-vă, cei aleşi tocmai la încercările vrăjmaşe; 
Bucuraţi-vă, lauda şi podoaba românească; 

Bucuraţi-vă, fericiţilor fii ai Sfintei credinţe strămoşeşti! 


Condacul al 6-lea 

Nu înțelegeau străinii de ce cu atâta înverşunare se păstrează credinţa strămoşea- 
scă, că nu înțelegeau adâncul de pământ şi neam al inimii româneşti, cel din cânta- 
rea de: Aliluia! 


Icosul al 6-lea 

Taina firii de neam este mai tare decât toate, şi în aceasta şi voi sfinţilor v-aţi ară- 
tat, şi cu adevărat mărturisirea voastră a biruit toată înşelăciunea străină. 
Bucuraţi-vă, dreapta credinţă; 

Bucuraţi-vă, tăria din faţa stăpânitorilor; 

Bucuraţi-vă, neînfricarea în mărturisire; 

Bucuraţi-vă, ostenelile cele binecuvântate; 

Bucuraţi-vă, îndurările cele sfințite; 

Bucuraţi-vă, necazurile cele biruitoare; 

Bucuraţi-vă, suspinurile cele nădăjduitoare; 

Bucuraţi-vă, lacrimile de rugăciune cutremurătoare; 

Bucuraţi-vă, priviri peste prăpăstiile lumu; 

Bucuraţi-vă, vederea adânc pătrunzătoare; 

Bucuraţi-vă, sfinţilor cu darurile lui Dumnezeu; 

Bucuraţi-vă, fericiţilor fii ai Sfintei credinţe strămoşeşti! 


Condacul al 7-lea 

Peste tot aţi propovăduit, în osteneli şi primejdii, ca dreapta credinţă strămoşească 
să nu fie distrusă de străini, şi aşa pe toţi i-aţi întărit să rămână neabătuţi, în cânta- 
rea de: Aliluia! 


Icosul al 7-lea 

Prigoană grea s-a dezlănţuit, că furia vrăjmaşă nemiloasă s-a dovedit, dar voi şi cu 
mai multă dăruire de jertfă v-aţi arătat, în păstrarea sfinţeniei neclintite. 
Bucuraţi-vă, puterea credincioşiei sfinte; 

Bucuraţi-vă, taina virtuții; 

Bucuraţi-vă, îndrăznirea nădejdiu; 

Bucuraţi-vă, neclintirea sfinţeniei; 

Bucuraţi-vă, piatra de temelie a casei; 

Bucuraţi-vă, stânca pe care stă Biserica; 

Bucuraţi-vă, apa ce udă necontenit pământul; 
Bucuraţi-vă, izvorul ce nu seacă niciodată; 

Bucuraţi-vă, seminţele mereu semănate; 

Bucuraţi-vă, răsadurile mereu crescute; 

Bucuraţi-vă, rodurile nehpsite; 

Bucuraţi-vă, fericiţilor fii ai Sfintei credinţe strămoşeşti! 


Condacul al 8-lea 
Bătuţi şi ameninţaţi, închişi şi chinuiţi, cu bucurie mucenicească jertfire aţi primit, 
ca lucrători de taină ai lui Hristos pentru lumea Sa în nevoi, în cântarea de: Aliluia! 


Icosul al 8-lea 

Este înspăimântătoare jertfirea mucenicească şi mulţi cu frică s-au ascuns, dar voi 
cu bărbăţie şi glas mare aţi strigat mărturisirea cea sfântă, de se mirau muncitorii. 
Bucuraţi-vă, bărbăţie neîmpuţinată; 

Bucuraţi-vă, vitejie de credinţă; 

Bucuraţi-vă, tărie de neam; 

Bucuraţi-vă, taină de mucenicie; 

Bucuraţi-vă, taină doar a jertfei; 

Bucuraţi-vă, taină ce cuprinde deodată Cerul şi Pământul; 

Bucuraţi-vă, mucenicii cei fericiți; 

Bucuraţi-vă, mucenicii cei binecuvântaţi; 

Bucuraţi-vă, chip de prinos; 

Bucuraţi-vă, chip de prescură pentru trupul lui Hristos; 

Bucuraţi-vă, darurile aduse la Altarul dumnezeiesc; 

Bucuraţi-vă, fericiţilor fii ai Sfintei credinţe strămoşeşti! 


Condacul al 9-lea 

Aşa, Biserica străbună românească în voi a găsit pe apărătorii cei viteji şi neclintiţi, 
şi aşa temelie şi stâlpi şi ziduri în faţa vrăjmaşilor v-aţi făcut, în cântarea de: Ali- 
luia! 


Icosul al 9-lea 

Cu adevărat, străinii ca de nişte ziduri tari s-au lovit şi nu au mai putut trece să stri- 
ce altarul prea sfânt al inimii străbune, în care este toată viaţa acestui pământ, tru- 
pul de taină şi Biserică peste vremi. 

Bucuraţi-vă, pământul cel sfințit; 

Bucuraţi-vă, pietrele ce rămân după curgerea vremurilor; 

Bucuraţi-vă, făclule puse la înălțimi; 

Bucuraţi-vă, luminile de pe mormintele părinteşti; 
Bucuraţi-vă, lumânările ce ard la sărbători; 

Bucuraţi-vă, lumânările din policandrul Bisericii; 
Bucuraţi-vă, lumânările din Sfântul altar; 

Bucuraţi-vă, icoanele de la iconostasul eroilor; 
Bucuraţi-vă, icoanele cu vopselele muceniceşti; 
Bucuraţi-vă, icoanele de închinare pentru urmaşi; 
Bucuraţi-vă, pomelnic înscris pentru vecie; 

Bucuraţi-vă, fericiţilor fii ai Sfintei credinţe strămoşeşti! 


Condacul al 10-lea 
Temniţă grea şi nespuse dureri aţi îndurat, dar nu v-aţi slăbit râvna şi credincioşia, 
pentru care şi noi vă luăm ca icoanele vii ale jertfei dreptei credinţe strămoşeşti, în 
cântarea de: Aliluia! 


Icosul al 10-lea 

Drum lung şi greu până la Viena aţi făcut, la stăpânirea împărătească dreptatea să 
găsiţi, dar în zadar v-aţi ostenit, că făgăduinţele străine neîmplinite au rămas. 
Bucuraţi-vă, dreptatea câştigată cu sânge; 

Bucuraţi-vă, adevărul recunoscut după jertfire; 

Bucuraţi-vă, sfințenia cea după moarte; 

Bucuraţi-vă, inimile dragostei tăcute; 

Bucuraţi-vă, inimile dragostei nearătate; 

Bucuraţi-vă, suflete mai tari decât trupul; 

Bucuraţi-vă, trupuri mai tari decât firea; 

Bucuraţi-vă, firea mai tare decât carnea; 

Bucuraţi-vă, pământ mai tare decât materia; 

Bucuraţi-vă, materie sfințită de har; 

Bucuraţi-vă, chipurile întregi de Om-chipul lui Dumnezeu; 

Bucuraţi-vă, fericiţilor fii ai Sfintei credinţe strămoşeşti! 


Condacul al 11-lea 
Jertfele voastre ne sunt lumina de dreaptă credinţă, care mereu va arde în candelele 
icoanelor noastre strămoşeşti, în pomenirea neîncetată şi cântarea de: Aliluia! 


Icosul al 11-lea 

Fericiţilor iubitori de Dumnezeu şi de credinţa Sa neabătută, fericită este şi pome- 
nirea noastră, prin care vă rugăm să ne apăraţi şi pe noi de amăgirile credințelor 
străine: 

Bucuraţi-vă, sfinților de inimă românească; 

Bucuraţi-vă, simţire de neam strămoşesc; 
Bucuraţi-vă, lumina peste neguri de vremi; 
Bucuraţi-vă, lumina din nopţile furtunoase; 
Bucuraţi-vă, ocrotitorii în prigoniri; 

Bucuraţi-vă, apărătorii de vrăjmaşii văzuţi şi nevăzuţi; 
Bucuraţi-vă, sprijinirea în slăbiciuni; 

Bucuraţi-vă, încurajarea în deznădejdi; 

Bucuraţi-vă, şoaptele cele de taină; 

Bucuraţi-vă, înţelepciunea din adânc; 

Bucuraţi-vă, priceperea doar a sfinţeniei; 
Bucuraţi-vă, fericiţilor fii ai Sfintei credinţe strămoşeşti! 


Condacul al 12-lea 
Ostenelile voastre s-au sfârşit şi, în odihna cea veşnică de acum fiind, vă bucuraţi 
de biruinţa cea sfântă pe care aţi lucrat-o pentru neamul şi pământul strămoşesc, în 
cântarea de: Aliluia! 


Icosul al 12-lea 

Nu încetaţi, o, sfinţilor, să ne ajutaţi şi pe noi în multele nevoi, că suntem încă pri- 
goniţi de multe vrăjmăşii ascunse, şi aşa să ne păstrăm credinţa cea dreaptă şi ose- 
mintele sfinte ale acestui pământ să le păzim, ca adevăraţi fu şi urmaşi. 
Bucuraţi-vă, nume de icoane; 

Bucuraţi-vă, nume de candele veşnic aprinse; 

Bucuraţi-vă, nume înscrise pentru veşnicie; 

Bucuraţi-vă, pomenirea cea cu toți Sfinţii români; 

Bucuraţi-vă, făcluile sărbătorilor noastre; 

Bucuraţi-vă, luminile de pe mormintele părinteşti; 

Bucuraţi-vă, şi ai Bisericii fii de cinste; 

Bucuraţi-vă, aleşii Bisericii străbune; 

Bucuraţi-vă, chipurile ce mereu se oglindesc din Cer; 

Bucuraţi-vă, chipurile care mereu se arată pe pământ; 

Bucuraţi-vă, chipurile Raiului viitor; 

Bucuraţi-vă, fericiţilor fii ai Sfintei credinţe strămoşeşti! 


Condacul al 13-lea (de trei ori) 

O, fericiților mărturisitori ai credinţei străbune, fii adevăraţi ai neamului şi pămân- 
tului, fiii Bisericii, însăşi inima credincioşiei de adânc, primiţi şi cinstirea noastră, 
prin care şi noi ajutorul cel sfânt să avem, în cântarea de: Aliluia! 


Se citeşte apoi din nou: 

Icosul 1 

Nu au înţeles mulți că pământul şi neamul românesc sunt totuna cu trupul în care 
sufletele şi inimile noastre trăiesc, Biserică sfântă, uşa deschisă spre Cer, scara pe 
care coboară Însuşi Dumnezeu şi noi urcăm la El. 

Bucuraţi-vă, sfinților născuţi din trupul pământului românesc; 

Bucuraţi-vă, moştenitorii Credinței strămoşeşti; 

Bucuraţi-vă, cei crescuţi din sămânţa cea bună; 

Bucuraţi-vă, cei însămânţaţi în pământul cel roditor; 

Bucuraţi-vă, grâul curat din țarina lui Hristos; 

Bucuraţi-vă, comorile cele dezgropate; 

Bucuraţi-vă, mărgăritarele cele arătate; 

Bucuraţi-vă, talanţii înmulţiţi; 

Bucuraţi-vă, credincioşie de fii prea iubiţi; 

Bucuraţi-vă, ostăşie de bărbăţie sfântă; 

Bucuraţi-vă, neînfricată virtute; 

Bucuraţi-vă, fericiţilor fii ai Sfintei credinţe strămoşeşti! 


Condacul 1 

Fericiţilor fii ai neamului şi pământului românesc, moştenitorii curaţi ai credinţe 
strămoşeşti, pe voi, care şi muceniceşte credincioşia v-aţi arătat, după cuviinţă vă 
cinstim: Bucuraţi-vă, fericiţilor fii ai Sfintei credinţe strămoşeşti! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Sinaxar - Pomenirea cuviosului mărturisitor Visarion 


In această lună (octombrie), în ziua a douăzeci şi una, pomenirea cuviosului 
mărturisitor Visarion. 


Cuviosul părintele nostru Visarion, s-a născut în Bosnia, din părinţi creştini 
ortodocşi: Maxim şi Maria, în anul mântuirii 1714 şi a primit din Sfântul Botez 
numele de Nicolae. Tânăr, călătorind pe la multe locaşuri de închinare, a 
poposit adesea la Locurile Sfinte. Acolo, la mănăstirea Sfântul Sava, de lângă 
Ierusalim, a îmbrăcat Schima monahicească, pe când avea 18 ani, primind nu- 
mele de Visarion. După un timp, a venit în Slovenia şi s-a aşezat la mănăstirea 
Pacra, unde pentru râvna sa către cele sfinte, s-a învrednicit de darul preoţiei. 


La trei ani după hirotonirea sa întru preot, cuviosul Visarion a mers din nou la 
Locurile Sfinte, ca să-şi întărească şi mai mult sufletul în dreapta credinţă a Bise- 
ricii Răsăritului. La puţină vreme după întoarcerea sa din această călătorie, a venit 
în Ţara Ardealului, unde papistaşii căutau prin silnicie să smulgă credinţa drept- 
măritoare din sufletele românilor ortodocşi. 


Nu glasul omenesc l-a chemat în Ardeal, ci însuşi Ziditorul tuturor, ca să mân- 
tuiască din pierzare pe românii drept-credincioşi. Pe unde trecea, el aprindea în 
sufletele credincioşilor râvna pentru credinţa cea adevărată. Trăia o viaţă de 
aspră înfrânare, hrănindu-se numai cu mâncare slabă de legume. Pentru chipul mult 

îmbunătăţit al vieţii sale, drept-credincioşii români nu numai că-l ascultau şi urmau 
poveţele lui, dar cuprinşi de o mare însufleţire duhovnicească, îi sărutau mâinile şi 
picioarele cele sfinte. 

În drum spre Sibiu a fost prins de stăpânirea catolică şi târât la judecată. În faţa 
celor care-l judecau, el a stat drept şi fără frică, mărturisind că dreapta credinţă 
a Bisericii Răsăritului este singura adevărată şi mântuitoare. Pentru aceea, el nu 
va înceta să arate uniţilor rătăcirea lor şi să-i îndemne să se lase de ea. Pentru 
această mărturisire a dreptei credinţe, cuviosul Visarion a fost aruncat în 
fioroasa temniță din Kufstein, în creierul munților tirolezi, unde după suferinţe 
grele departe de lume, dar aproape de Cel care împarte cununile vieţii celor 
vrednici, s-a mutat către Domnul. 

Sinaxar - Pomenirea cuviosului mărturisitor Sofronie 


Tot în această zi, se face pomenirea cuviosului mărturisitor Sofronie. 


Cuviosul Sofronie se trăgea din familia Popovici de la Cioara Sebeşului. La 
botez i s-a dat numele de Stan, iar în călugărie numele de Sofronie. A sihăstrit 
multă vreme în Ţara Românească, iar în anul 1756 s-a întors la Cioara, unde 
râvna sa pustnicească l-a mânat să-şi facă un mic Schit în mijlocul codrului şi 
să ţină acolo câţiva tineri la învăţătură. Dar diavolul, care pururea caută să strice 
cele bune, l-a izgonit prin oameni răi din schitul său şi l-a silit să plece în străine 
locuri. 


După ce străbătu o mare parte din ţinutul Sebeşului şi al Albei, îndemnând, cu 
multă râvnă duhovnicească, pe credincioşi să nu se depărteze de credinţa 
dreptmăritoare, a suferit grea prigoană din partea papistaşilor, care l-au aruncat 
în temniţa grea din Bobâlna. Dar Domnul, care a scăpat pe Petru din lanţuri, l-a 
slobozit şi pe cuviosul Său Sofronie. Două luni a stat cuviosul în ţinutul Zaran- 
dului şi apoi s-a îndreptat spre Munţii Apuseni, ca Să facă din crestele lor cetate 
nebiruită dreptei credinţe. 


Neputându-l abate de la calea cea dreaptă, papistaşii l-au prins din nou şi l-au 
aruncat în temnița din Abrud. Dar Dumnezeul puterilor l-a izbăvit iarăşi din 
temniţă. De acum, credincioşii n-au mai vrut să-l părăsească, ci ca pe Domnul Hri- 
stos odinioară, îl însoțeau pururea câte 12 bărbaţi temători de Dumnezeu, ca nişte 
apostoli înflăcăraţi. 

În ziua a patrusprezecea a lunii februarie din anul 1761, cuviosul Sofronie a ţinut 
"Marele sobor” din cetatea Bălgradului (Alba Iulia). Cu cuvinte lipsite de 
meşteşug, dar pline de dulce mângâiere, a cerut la acel sobor, cuviosul Sofronie, 
în numele poporului român, vlădică pe seama drept-credincioşilor din Ardeal. 
Bunul Dumnezeu i-a ascultat glasul şi a înmuiat inima Stăpânitorilor care au 
îngăduit ca românii să aibă vlădică după rânduiala Bisericii Ortodoxe de Răsă- 
rit. lar atunci când, cu voia lui Dumnezeu, a fost rânduit ca episcop ortodox al 
Ardealului Dionisie Novacovici, cuviosul Sofronie, socotindu-şi împlinit lucrul 
său, a plecat la Sfânta mănăstire a Argeşului, unde s-a săvârşit în pace, mutân- 
du-se în locaşurile cereşti. 

Sinaxar - Pomenirea Sfântului mucenic Oprea 


Tot în această zi, pomenirea Sfântului mucenic Oprea. 


Acest mărturisitor al dreptei credinţe s-a născut în Săliştea Sibiului, pe vremea 
împărătesei Maria Tereza (1740-1780). Era plugar şi împreună cu soţia şi copiii 
lui, ducea o viaţă de bună cucernicie şi plăcută lui Dumnezeu. 


Pe vremea aceea, semeaţa împărateasă multă silnicie făcea credincioşilor de sub 
stăpânirea ei, ca să-i rupă de la Legea Răsăritului şi să-i plece unirii cu Roma. Le 
răpea bisericile, pe preoţi îi izgonea, pe cei care nu se clătinau de la dreapta cre- 
dinţă şi nu se plecau Romei, îi lovea cu biruri şi poveri şi umplea temniţele cu ei. 


In amărăciunea lor, românii se rugau fierbinte lui Dumnezeu să nu-i lase să piară 
cu totul. Şi Dumnezeu şi-a plecat urechea cu milă şi a ridicat pe Oprea din Sălişte, 
bărbat drept şi inimos, să le fie apărător în cumplita lor primejdie. 


Şi evlaviosul Oprea porni cu încredere la luptă pentru apărarea dreptei credinţe. 
Mai întâi îşi întări sufletul cu post şi rugăciune, cu binecuvântările preoţilor 
izgoniți de la Sfintele lor altare şi cu bunele poveţe de la bătrânii înţelepţi. Apoi 
căută, prin munţii şi văile săliştene, gloatele drept-credincioşilor, pretutindeni 
îmbărbătând pe cei ce pătimeau, mângâind pe cei ce suspinau şi sprijinind pe cei ce 
se clătinau. 

Când se înfăţişa înaintea căpeteniei de la cârma ţării şi-i ceru oprirea prigoanelor şi 
sloboda mărturisire a dreptei credinţe, căpetenia îl mustra ca pe un răzvrătit şi-l 
ameninţa cu temniţa şi moartea, dacă nu se pleacă unirii cu Roma. 


Văzând această neomenie, în toamna anului 1748, evlaviosul Oprea merse la Viena 
să se plângă împărătesei şi să-i ceară libertate pentru Legea Răsăritului, arătând că 
unirea cu Roma s-a făcut atât de ascuns, încât nici preoţii n-au ştiut ce este. 


Împărăteasa, cu viclenie i-a spus că i-a ascultat plângerea, dar în ascuns a dat 
poruncă pentru şi mai mari prigoane, iar Oprea să fie întemnițat de îndată ce va so- 
si în Ardeal. Prin vrerea lui Dumnezeu, aflând de această ticăloşie, evlaviosul 
Oprea a rămas în Banat ca cioban la oi. Dar, după puţin timp, înainte de Sfintele 
Paşti din anul 1752, evlaviosul Oprea ne mai putând răbda suferinţele drept-credin- 
cioşilor, merse iarăşi la Viena şi ceru împărătesei oprirea prigoanelor şi încheia 
jalba: "sau vlădică de legea noastră sau drum slobod să plecăm din ţară”. 


Împărăteasa porunci ca fericitul Oprea să fie prins şi osândit la temniţă pe viaţă în 
cetatea Kufstein din Tirol. Pe fericitul Oprea I-a aşteptat vreme îndelungată soţia sa 
Stana, stând la uşa bisericii, îmbrobodită în negru, plângând şi cerând milă ca să-şi 
poată creşte copiii. Dar el n-a mai venit, împodobindu-se în temniţă cu cununa 
nepieritoare a sfinților mucenici. 


Rugăciune către Sfinţii ierarhi lorest şi Sava ai Ardealului şi Sfinţii 
mărturisitori Visarion, Sofronie şi Oprea ce s-a rostit la slujba canonizării 


Cu inima smerită şi cu grai de laudă cutezam a preamări astăzi pe Hristos, Cel ce 
v-a arătat pe voi, prea fericiţi mărturisitori ai dreptei credinţe, slava Bisericii noa- 
stre! Şi început cinstirii voastre de obşte făcând, ne plecăm genunchii cu umilință 
şi negrăită dragoste şi rugăciune înălţam vouă, celor ce aţi pus mai presus de toate 
cele vremelmce, credinţa cea dreptmăritoare; căci voi, o, bunilor ierarhi ai Ardea- 
lului, lorest şi Sava, trăitori ai smereniei călugăreşti şi părtaşi ai darurilor cereşti, 
ați îndurat chinuri de moarte pentru apărarea Legii noastre strămoşeşti şi a 
poporului dreptcredincios; iar tu, cuvioase Visarioane, prealuminate, te-ai coborât 
ca un arhanghel cu glas de trâmbita dumnezeiasca în mijlocul credincioşilor, 
întărindu-i în dreapta credință şi viaţa ta ţi-ai dat pentru Hristos; şi turma cea 
drepteredincioasa din Ardeal pe căile mântuirii şi îndrumând Biserica lui Hristos la 
biruinţa; iar tu, Oprea, cel prea osârduitor, iubind mai mult Legea neschimbată a 
lui Hristos decât pe ai tăi şi decât însăşi viaţa ta, sufletul ţi-ai pus pentru dreapta 
credinţă. 

De aceea, voi toţi care aţi odrăslit din coapsele Bisericii dreptslavitoare din Ardeal 
şi care acum vă bucuraţi de slava mucenicilor şi a mărturisitorilor lui Hristos, 
primiţi rugăciunea noastră şi mijlociţi pentru noi înaintea Bunului şi Milostivului 
Dumnezeu, Celui în Treime prea mărit. Ocrotiţi, cu rugăciunile voastre, turma cea 
dreptslavitoare, care vă cinsteşte ca pe nişte stâlpi neclintiți ai dreptei credinţe. 
Rugaţi-vă Domnului ca să întărească dragostea şi unitatea de credinţa dintre fraţi, 
să reverse harul păcu în inima tuturor, să ferească turma drepteredincioşilor de 
toată reaua întâmplare, ca într-un glas şi într-un suflet să preamărim pe Cel ce este 
Dătătorul tuturor darurilor şi Mântuitorul nostru. Priveghiaţi şi vă rugaţi pentru noi, 
că izbăviţi fiind, prin mijlocirile voastre, de cursele celui rău, să ducem lupta cea 
bună a mântuirii, în toate clipele vieţii noastre şi să fim neclătinaţi întru dreapta 
credinţă a moşilor şi strămoşilor noştri. 


Bucurându-vă de dumnezeiasca mărire întru care v-aţi înălţat şi rugându-ne vouă 
ca să fiţi mijlocitori înaintea tronului Celui de sus, prea mărim pentru toate pe: 
Tatăl, pe Fiul şi pe Sfântul Duh, zicând: Slava Ție Dumnezeule, Cel mare şi mi- 
nunat întru sfinţii Tăi. Amin! 

